OpenLLM-France/wikimedia huggingface dataset:
# Julius Petersen

Julius Petersen (Sorø, 16 de juny de 1839 - Copenhaguen, 5 d'agost de 1910) va ser un matemàtic danès pioner en la teoria de grafs i en l'aplicació de les matemàtiques a l'economia.
Petersen va iniciar els seus estudis secundaris el 1849 a l'acadèmia de Sorǿ, on va fer amistat amb el seu futur col·lega Hieronymus Georg Zeuthen, però, en acabar el 1854, va haver de deixar els estudis perquè la seva família no podia pagar la seva formació universitària. Després de treballar d'aprenent uns anys amb un oncle seu, que tenia una botiga de queviures, va poder tornar als estudis gràcies a que, en morir l'oncle, li va deixar una quantitat suficient de diners.
El 1860 es graduà en enginyeria civil a l'Escola Tècnica de Copenhaguen. Va donar classes a diversos instituts de Copenhaguen, mentre estudiava matemàtiques a la universitat. El 1871 es va doctorar. De 1871 a 1886 va ser professor a la Universitat Tècnica i el 1886 va ser nomenat professor de la Universitat de Copenhaguen.
Petersen és conegut en teoria de grafs, en primer lloc pel avui conegut com a graf de Petersen i, en segon lloc, per un teorema que porta el seu nom i que diu que tot graf trirregular connectat amb un mínim de dues arestes conté un 1-factor, el que resulta ser un contra-exemple d'un "teorema" de Tait sobre el problema dels quatre colors. El seu article de 1891, publicat a Acta Mathematica amb el títol de Die Theorie der regulären graphs, és considerat com l'origen remot de la teoria de grafs.

## Referències

* ↑ Kærgård, 1995, p. 89.
* ↑ Lützen, Sabidussi i Toft, 1992, p. 12.
* ↑ Lützen, Sabidussi i Toft, 1992, p. 13.
* ↑ Mulder, 1992, p. 157.
* ↑ Mulder, 1992, p. 158.

## Bibliografia

* Kærgård, Niels. «Cooperation not opposition: Marginalism and socialism in Denmark 1871-1924». A: Ian Steedman (ed.). Socialism & Marginalism in Economics 1870 - 1930 (en (anglès)). Routledge, 1995, p. 87-101. ISBN 0-415-13079-4.
* Lützen, Jesper; Sabidussi, Gert; Toft, Bjarne «Julius Petersen 1839–1910 a biography» (en (anglès)). Discrete Mathematics, Vol. 100, Num. 1-3, 1992, pàg. 9-82. DOI: 10.1016/0012-365X(92)90636-T. ISSN: 0012-365X.
* Mulder, Henry Martyn «Julius Petersen's theory of regular graphs» (en (anglès)). Discrete Mathematics, Vol. 100, Num. 1-3, 1992, pàg. 157-175. DOI: 10.1016/0012-365X(92)90639-W. ISSN: 0012-365X.

## Enllaços externs

* O'Connor, John J.; Robertson, Edmund F. «Julius Petersen» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Jessen, Borge. «Petersen, Julius». Complete Dictionary of Scientific Biography, 2008. [Consulta: 23 juliol 2017].
# Shelley Watts

Shelley Watts (Port Macquarie, 10 d'agost de 1987) és una boxejadora australiana. Va competir en la categoria de pes lleuger en els jocs de la Commonwealth de 2014, on va guanyar la medalla d'or. També va participar en els campionats mundials de boxa femenina de 2012. Representa al seu país als Jocs Olímpics d'estiu de 2016 a Rio de Janeiro, on es va classificar el març del mateix any al campionat de classificació d'Àsia i Oceania.

## Referències

* 1 2 «Shelley Watts». Glasgow 2014 Commonwealth Games. [Consulta: 10 agost 2014].
* ↑ «Commonwealth Games: Shelley Watts Australia's first women's boxing champion». The Sydney Morning Herald, 02-08-2014.
# Margaret Crawford

Margaret Crawford és una urbanista, historiadora d’arquitectura i catedràtica a la Universitat de Berkeley. S'ha especialitzat en el desenvolupament urbà dels Estats Units i la Xina, i és una de les grans expertes en les transformacions urbanístiques i socials del suburbi als Estats Units. En els estudis que du a terme, Crawford subratlla els nous usos i la revitalització que han viscut aquestes zones urbanes en les darreres dècades, fet que està donant lloc a un reequilibri territorial respecte del centre de les ciutats, històricament el nucli principal de la vida urbana. Ha coeditat diversos monogràfics, entre els quals destaquen dues edicions d’Everyday Urbanism (amb John Chase i John Kaliski, The Monacelli Press, 1999 i 2008), que han introduït i consolidat el concepte d’urbanisme quotidià, i Urbanization in China (amb Marco Cenzatti, Routledge, 2017). Ha col·laborat en els llibres Making Suburbia: New Histories of Everyday America (University Of Minnesota Press, 2015) i The Suburb Reader (Routledge, 2006). També és autora dels llibres Building the Workingman’s Paradise: The History of American Company Towns (Verso, 1995), un estudi dels municipis construïts per empreses i fàbriques per acollir-hi els treballadors entre finals del segle XVIII i principis del segle XX, i The Car and the City: Automobile, The Built Environment and Daily Urban Life (The University of Michigan Press, 1991).

## Referències

* ↑ «Margaret Crawford». CCCB, 01-04-2024. [Consulta: 13 abril 2024].
# Museu de Zacint

El Museu de Zacint, també conegut com a Museu Bizantí de Zacint (en grec, Βυζαντινό Μουσείο Ζακύνθου, AFI:), és un dels museus de Grècia. Està situat a la capital de l'illa de Zacint, en l'arxipèlag de les illes Jòniques.

## Història del museu

L'origen del museu té el seu precedent en una primera col·lecció arqueològica que es va reunir a Zacint en 1882. Posteriorment, en 1908 es va fundar el Museu d'Antiguitats Medievals i Bizantines, que exposava les seves obres en un edifici llogat. En 1919 es va traslladar a l'església Pantokràtora, i comptava amb un magatzem adjacent. Durant tots aquests anys el museu va ser enriquint-se amb noves obres procedents principalment d'esglésies i castells.
En 1952 el museu va ser novament traslladat, aquesta vegada a un edifici del període venecià però un terratrèmol que va tenir lloc en 1953 va afectar tant a l'edifici del museu com a molts altres edificis de l'illa. Així doncs, va haver de construir-se un nou edifici per al museu al que es van portar molts tresors artístics de les esglésies que van ser afectades pel terratrèmol. Aquest edifici es va acabar de construir en 1959 i va ser inaugurat a l'any següent; es troba a la plaça Dionisios Solomós i va ser dissenyat per l'arquitecte Spyridon Lageris en estil neoclàssic.

## Col·leccions

La col·lecció permanent del museu conté objectes procedents principalment d'esglésies i altres edificis monumentals de l'illa de l'època bizantina i post-romana d'Orient. També s'organitzen algunes exposicions temporals i programes educatius i altres activitats culturals.
La sala A conté dues iconòstasis de les esglésies Pantokràtora i de Agios Dimitrios, del segle segle xvii. La sala Β alberga petites escultures, relleus, deixants funeraris, elements arquitectònics i plaques epigràfiques del període hel·lenístic, de l'època bizantina i dels primitius cristians. D'altra banda, les sales Βα i Γ contenen pintures murals de diferents esglésies i monestirs.
A la sala Δ s'exhibeixen obres de pintors d'icones de l'escola cretenca dels segles segle xv al segle xvii, com Miguel Damasceno, Emmanuel Tzanes i Angelos Akotantos. La sala Ε mostra obres pictòriques de finals del segle XVII i del segle segle xvii de deixebles dels grans pintors de l'anterior sala i uns altres. Entre elles es troben diverses obres de Nikolaos Kallergis. Finalment, les sales Ζ i Η mostren obres de pintors de Zacint de finals del segle segle xviii i principis del segle xix, com Nikolaos Koutouzis i Nikolaos Kantounis.

## Referències

* ↑ Museu Arqueològic de Zacint en la pàgina del Ministeri de Cultura de Grècia Arxivat 2021-01-14 a Wayback Machine. (en grec)
* 1 2 Museu Arqueològic de Zacint en la pàgina del Ministeri de Cultura de Grècia: descripció Arxivat 2021-01-15 a Wayback Machine. (en grec)
* ↑ Museu Arqueològic de Zacint en la pàgina del Ministeri de Cultura de Grècia: exposició Arxivat 2021-01-16 a Wayback Machine. (en grec)

## Enllaços externs

* Museu de Zacint - Lloc web oficial
# Lo Mueg

Lo Muei (nom occità) (en francès Le Muy) és un municipi francès situat al departament del Var i a la regió de Provença – Alps – Costa Blava. L'any 1999 tenia 7.826 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1542 | 1502 | 1659 | 1738 | 2045 | 2116 | 2197 | 2189 | 2274 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2258 | 2443 | 2443 | 2589 | 2711 | 2694 | 2789 | - | 2953 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3062 | 3226 | 3269 | 3147 | 3339 | 3327 | 3138 | 2615 | 2725 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3128 | 3820 | 4280 | 5442 | 6459 | 7826 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2008- | Liliane Boyer | |
# Casilhac

Casilhac (en francès, Cazilhac) és un municipi francès situat al departament de l'Aude i a la regió d'Occitània.
# Vilacomdau d'Arròs

Vilacomdau d'Arròs (en francès Villecomtal-sur-Arros) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 553 | 572 | 642 | 671 | 773 | 743 | 801 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | André Danos | PS |

## Referències

* ↑ «Toponímia occitana». Arxivat de l'original el 2009-12-26. [Consulta: 23 agost 2010].
* ↑ Mapa del Gers amb els municipis en gascó prefereix Vilacomdau sus Arròs
# Alexis Rhodes

Alexis "Alex" Rhodes (Alice Springs, Territori del Nord, 1 de desembre de 1984) és una ciclista australiana que fou professional de 2007 a 2012. Va combinar la pista amb la carretera.

## Palmarès en pista

* 2002
** Campiona del món júnior en Persecució

### Resultats a la Copa del Món en pista

* 2004
** 1r a Sydney, en Puntuació

## Palmarès en ruta

* 2006
** Vencedora d'una etapa del Bay Classic
* 2007
** Vencedora de 2 etapes del Bay Classic
* 2008
** Vencedora d'una etapa del Bay Classic
** Vencedora de 2 etapes al San Dimas Stage Race
* 2009
** Campiona d'Oceania en ruta
** Campiona d'Oceania en contrarellotge
** Vencedora d'una etapa al Nature Valley Grand Prix
* 2010
** Vencedora d'una etapa al Joe Martin Stage Race
* 2011
** Campiona d'Austràlia en ruta
* 2012
** Campiona d'Austràlia en critèrium
** Vencedora d'una etapa al Santos Women's Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# John Thompson (sociòleg)

John Brookshire Thompson és catedràtic de Sociologia a la Universitat de Cambridge i membre de la junta directiva del Jesus College, Cambridge. Ha estudiat la influència dels mitjans de comunicació en la formació de les societats modernes. Un dels temes claus en el seu treball és el paper dels mitjans de comunicació en la transformació de l'espai i el temps en la vida social i la creació de noves formes d'acció i interacció més enllà de paradigmes temporals i espacials. Fortament influït per l'Hermenèutica, estudia la comunicació i els seus usos lligats al context social. Altres temes clau en el treball de Thompson són: la transformació de la visibilitat, els mitjans de comunicació i la tradició i finalment, la identitat i el projecte simbòlic.
Es va graduar en filosofia, sociologia i antropologia social a la Universitat Keele. Ha estudiat la influència dels mitjans de comunicació en la formació de les societats modernes.
En el seu llibre "Ideologia i cultura moderna", teoria crítica social en la comunicació de masses estudia la teoria com la ideologia comporta a la societat moderna. William Outhwaite de la Universitat de Sussex va dir que l'obra és “un treball pioner que sens dubte es convertirà en un dels textos fonamentals de la teoria de la ideologia”.
Al seu llibre The political scandal. Power and visibility in the Media Age explica com l'escàndol i els seus sucedanis guanyen protagonisme davant la política de fons.

## Publicacions destacades

* Thompson, John B.: Studies in the Theory of Ideology (Berkeley-Los Angeles, 1984).
* Thompson, John B.: Ideology and Modern Culture (Stanford, 1991).
* Thompson, John B.: The Media and Modernity: A Social Theory of the Media (Stanford, 1995).
* Thompson, John B.: Political Scandal: Power and Visibility in the Media Age (Blackwell, 2000).
* Thompson, John B.: Books in the Digital Age: The Transformation of Academic and Higher Education Publishing in Britain and the United States (Polity, 2005).
* Thompson, John B.: Merchants of Culture (Polity, 2010)

## Referències

* ↑ Aira, Toni. La política de les emocions : com els sentiments governen el món. Primera edició: setembre del 2020. Barcelona: Editorial Arpa, 2020, p. 16. ISBN 978-84-17623-58-6.
# "Awatar", czyli zamiana dusz

"Awatar", czyli zamiana dusz (en polonès, "Avatar" o l'intercanvi d'ànimes) és un telefilm polonès de 1964, escrit i dirigit per Janusz Majewski. És l'adaptació del conte Avatar de l'escriptor francès Théophile Gautier. La pel·lícula va inaugurar una sèrie de novel·les per a televisió amb barreja de comicitat, de fantasia i de terror, conegudes informalment com a «històries sorprenents». Fou projectada com a part del programa d'exhibició en la I Setmana Internacional de Cinema Fantàstic i de Terror.

## Argument

L'acció de la pel·lícula té lloc al segle xix a París. Un matrimoni, la comtessa Magdalena Natasza Łabińska i el comte Olgierd Łabiński, viuen al palau del faubourg Saint-Honoré. Tots dos són patriotes polonesos, i el seu secret matrimonial és la recitació diària de fragments del poema d'Adam Mickiewicz "Do M ***".
Octavius de Saville, un jove de París, està enamorat de la comtessa. Incapaç de guanyar-se el seu favor, busca un remei per al seu patiment en l'amor. Va al diabòlic doctor Charbonneau, que li fa una idea, extreta del coneixement indi, d'intercanvi d'ànimes: l'ànima d'un jove entraria al cos del comte. L'intercanvi té lloc, però no resol els problemes cardíacs de De Saville. Fins i tot com a marit, Octavius és incapaç de guanyar-se la bella Magdalena, no coneix la poesia de Mickiewicz. La comtessa s'allunya d'ell. Al seu torn, Łabiński, tancat en un nou cos, decideix lluitar per recuperar el que ha perdut. Charbonneau repeteix el procediment amb encanteris i restaura l'ànima del comte al seu cos, però ell mateix, avorrit de la seva pròpia closca, interpreta el paper d'Octavius i fuig.

## Repartiment

* Wanda Koczeska com la comtessa Magdalena Natasza Łabińska
* Jan Machulski com a comte Olgierd Łabiński
* Henryk Boukołowski com a Octavius de Saville
* Gustaw Holoubek com el Dr. Baltazar Charbonneau
* Kazimierz Rudzki com a psiquiatre
* Krzysztof Litwin com Alfred, un amic d'Octavius
* Ryszard Kotys com a majordom de Łabiński
* Lucjan Zitrig com a lacai
* Stefania Kołodziejczyk com a Hermina, la minyona de la comtessa
* Bronisław Broński com a majordom

## Premis

* 1966 - Premi FIPRESCI al Festival de Televisió de Montecarlo
* 1966 - Premi del President del Comitè de Ràdio i Televisió per a Janusz Majewski
* 1967 - Asteroide daurat al Festival Internacional de Cinema Fantàstic de Trieste

## Referències

* ↑ Gautier, T. Avatar: Collection Hetzel (en francès). Alph. Dürr, 1857 [Consulta: 19 març 2022].
* ↑ "Awatar", czyli zamiana dusz a filmweb.pl
* ↑ El programa de la Semana de Cine Fantástico de Sitges, La Vanguardia, 29 de setembre de 1968
* ↑ Mickiewicz, A. Pisma Adama Mickiewicza: Na nowo przejrzane, dopełnione, i za zezwoleniem jego w tém siódmem s kolei wydaniu do druku podane. 3 (en polonès). [Dr.:] Bourgogne et Martinet, 1844, p. 397 [Consulta: 19 març 2022].
* ↑ "Awatar", czyli zamiana dusz, filmpolski.pl

## Enllaços externs

* "Awatar", czyli zamiana dusz a Dailymotion
# Lòrgas

Lòrgas (nom occità) (en francès Lorgues) és un municipi francès situat al departament del Var i a la regió de Provença – Alps – Costa Blava. L'any 2006 tenia 8.534 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.865 | 3.401 | 4.173 | 5.193 | 6.340 | 7.319 | 8.550 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1998-2008 | Barthélémy Mariani | PS |
| 2008- | Claude Alemagna | UMP |
# War for the Planet of the Apes

War for the Planet of the Apes és una pel·lícula estrenada el 2017 que pertany a la sèrie de pel·lícules de El planeta dels simis. Resulta el tancament d'una trilogia començada amb Rise of the Planet of the Apes. Fou dirigida per Matt Reeves. Ha estat subtitulada al català.

## Anàlisi

Tracta els temes de la venjança i l'esclavatge mitjançant l'ús del recurs literari de l'al·legoria. Els elements del gèneres cinematogràfics que s'han afegit a la base de ciència-ficció són el western, el cinema bèl·lic, el cinema d'aventures i el cinema de motins i fugides. El caràcter bèl·lic és un símil de la Guerra de Vietnam.
Conté referències a altres pel·lícules: Apocalypse Now, El pont del riu Kwai i La gran evasió.

## Rebuda

A El Español Desirée de Fez li va donar una ressenya positiva afirmant que és "la millor superproducció del que va la dècada".

## Vegeu també

* El planeta dels simis (saga)

## Referències

* 1 2 Martínez, Beatriz «La guerra del planeta de los simios: Primates unidos jamás serán vencidos». Cultur Plaza, 14-07-2017 [Consulta: 14 juliol 2017].
* ↑ Nashawaty, Chris «War for the Planet of the Apes is the best entry in the series: EW Review». EW, 26-06-2017 [Consulta: 14 juliol 2017].
* ↑ «War for the Planet of the Apes». Goita què fan, ara!. [Consulta: -19/03/2023].
* ↑ Zurro, Javier «Hollywood revive el horror de Vietnam con 'La guerra del Planeta de los Simios'». El Español, 12-07-2017 [Consulta: 19 juliol 2017].
* 1 2 Fez, Desirée de «'La guerra del planeta de los simios': el mejor blockbuster de la década». El Español, 14-07-2017 [Consulta: 19 juliol 2017].

## Enllaços externs

* War for the Planet of the Apes a Goita què fan, ara!
# Bèthlòc e Sent Clamenç

Bèthlòc e Sent Clamenç (en francès Belloc-Saint-Clamens) és un municipi francès situat al departament del Gers i a la regió d'Occitània.

## Administració

Llista d'alcaldes :
| Període | Identitat | Partit |
| 2001-2008 | Odile Lacoste | Divers gauche |
| 2008- | Claudine Ladois | |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 182 | 177 | 144 | 143 | 147 | 148 | 143 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 24 agost 2010].
* ↑ Mapa del Gers amb els municipis en gascó
# Claude Got

Claude Got (París, 22 de desembre de 1906 - juny de 1940) fou un baix-baríton francès.
Després de completar els seus estudis al Conservatori Nacional de París, va començar la seva carrera escènica el 1928 amb un petit paper a la La Traviata de Verdi a l'Opéra de París. La Temporada 1930-1931 va cantar al Gran Teatre del Liceu de Barcelona.

## Referències

* ↑ «Dades» (en francès). Bnf. [Consulta: 21 febrer 2018].
* 1 2 Karl-Josef Kutsch; Leo Riemens Großes Sängerlexikon. Walter de Gruyter, 1 gener 2004, p. 1793–. ISBN 978-3-598-44088-5.
# Murs i portals de Santpedor

Els Murs i portals de Santpedor és una obra del municipi de Santpedor (Bages) declarada bé cultural d'interès nacional.

## Descripció

Es tracta d'una vila reial fortificada, és ben visible el recinte, abans clos. Es conserven tres portals de la tercera muralla construïda a Santpedor, datada al segle xiv, tot i que han patit modificacions produïdes pels habitatges de la part superior i per la seva adaptació al trànsit rodat.
Portal de Sant Francesc
Anomenat de Sant Francesc perquè antigament portava a l'ermita homònima. Portal format per un arc de mig punt adovellat (tapat en la part superior pel balcó de l'habitatge), amb dues espitlleres estretes i allargades situades a banda i banda. El parament de la part baixa és fet de carreus majoritàriament rectangulars disposats en filades horitzontals, mentre que la part superior està arrebossada.
Portal de Berga
Era un dels portals més importants de la vila, i per tant, era un dels més imponents. D'aquí sortia el camí ral de Berga i el Berguedà. A l'exterior està format per un gran arc de mig punt adovellat, amb dues espitlleres estretes i allargades situades a banda i banda. A l'interior és d'arc apuntat.
Portal de les Verges
D'aquí sortia el camí que portava a l'església de Santa Úrsula i les onze mil verges, situada on actualment hi ha l'Escola Riu d'Or. Format per un arc de mig punt adovellat a l'exterior i un arc rebaixat a l'interior, amb dues espitlleres a banda i banda. El parament de la part baixa és fet de blocs de pedra rectangulars disposats en filades horitzontals, mentre que sobre les dovelles aquest és petit e irregular, del segle xviii. La part superior del portal està ocupada per un habitatge.

## Història

L'any 1927 el rei concedí la facultat d'engrandir les cases que estiguessin adossades al mur utilitzant el terreny de mur necessari. La vila creixia i es feia necessària la construcció d'una nova muralla amb els seus portals i barreres. Les obres començaren el 1369 i en una relació escrita de 1396 hi ha esment del "portal de Berga", de "lo portal apellat de les Verjes", el "portal de Vich", "el portal den Niseta", el "portal tancat i el "portal de Sant Francesc".

## Referències

* 1 2 3 4 5 6 7 8 «Murs i portals de Santpedor». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2015].
# Interestatal 60

Interestatal 60 (títol original: Interstate 60: Episodes of the Road) és una pel·lícula estatunidenco-canadenca dirigida per Bob Gale, estrenada l'any 2002. Ha estat doblada al català

## Argument

Un jove home en cerca d'identitat emprèn un viatge sobre una carretera que no existeix sobre cap mapa. Neal Oliver és un jove artista, però el seu pare no està d'acord amb l'elecció i vol que vagi a Oxford. Tot canvia quan Neal coneix a O.W. Grant, que concedeix exactament un desig per persona. Neal demana respostes, i a partir de llavors haurà d'encaminar-se a la inexistent Danver per la inexistent Interstate 60, una carretera que no està en els mapes. Durant el seu viatge, Neal espera trobar a la noia dels seus somnis.

## Repartiment

* James Marsden: Neal Oliver
* Michael J. Fox: M. Baker
* Gary Oldman: O.W. Grant
* Amy Smart: Lynn Linden
* Chris Cooper: Bob Cody
* Kurt Russell: Capità Ives
* Matthew Edison: Quincy
* Paul Brogren: Zack
* Wayne Robson: Tolbert
* Christopher Lloyd: Ray
* Jonathan Whittaker: Dr. Craig
* Mark Lutz: Frank
* Roz Michaels: Mama
* Ann-Margret: Mrs. James
* Amy Jo Johnson: Laura

## Al voltant de la pel·lícula

El film Motorama estrenat l'any 1991 conta igualment el viatge d'un jove noi a través d'una Amèrica imaginaria.

## Referències

* ↑ «Interestatal 60». Esadir.
* ↑ «Interestate 60». Rotten Tomatoes.
# 20 Mule Team

20 Mule Team (també coneguda com Twenty Mule Team) és una pel·lícula de western estatunidenca de 1940, sobre uns miners de bòrax a la Vall de la Mort, dirigida per Richard Thorpe i protagonitzada per Wallace Beery, Marjorie Rambeau i Anne Baxter.
La pel·lícula ofereix una oportunitat extremadament rara de veure a Beery actuar al costat del seu nebot Noah Beery Jr., més conegut per interpretar a Joseph "Rocky" Rockford a la sèrie de televisió The Rockford Files protagonitzada per James Garner durant la dècada de 1970. La pel·lícula es va estrenar originalment en virat, un procés en marró i blanc utilitzat per l'estudi l'any anterior per a les escenes de Kansas a El màgic d'Oz.

## Repartiment

* Wallace Beeryː Skinner Bill
* Leo Carrilloː Piute Pete
* Marjorie Rambeauː Josie Johnson
* Anne Baxterː Joan Johnson
* Douglas Fowleyː Stag Roper
* Noah Beery Jr.ː Mitch
* Arthur Hohlː Salters
* Clem Bevansː Chuckawalla
* Charles Haltonː Henry Adams
* Minor Watsonː Marshal

## Referències

* ↑ The AFI Catalog of Feature Films: 20 Mule Team